 Mașină a Poliției, răsturnată în Capitală. Un jandarm a fost rănit ușor.
Conducătorii auto au fost testați, rezultatul fiind zero. Mașina Poliției era condusă de un agent de 21 de ani. Autospeciala avea semnalele acustice și luminoase în funcțiune.
O mașină a Poliției a fost răsturnată pe un bulevard din București, după ce un șofer de 40 de ani a intrat în coliziune cu autospeciala. În urma impactului, un jandarm a fost transportat la spital, cu răni aparent minore, au precizat, pentru Aleph News, reprezentanții Brigăzii de Poliție a Capitalei."În jurul orei 22:25, Brigada Rutieră a fost sesizată prin apel 112 cu privire la producerea unui accident rutier la intersecția Bd. Liviu Rebreanu-Bd. Nicolae Grigorescu", conform Brigăzii rutiere.Conducătorul unei mașini, în vârstă de 40 ani, care se deplasa pe Bd. Liviu Rebreanu către Câmpia Libertății, în momentul în care a ajuns la intersecția cu Bd. Nicolae Grigorescu, a intrat in coliziune cu o autospecială de poliție condusă de un polițist în vârstă de 21 ani care se deplasa pe Bd. Nicolae Grigorescu dinspre Bd. Theodor Palady către Bd. Ctin. Brâncuși."În urma evenimentului rutier, un pasager din autospeciala de poliție, jandarm în vârstă de 40 de ani, a fost rănit ușor la prima vedere și transportat la spital", potrivit sursei citate.Conducătorii auto au fost testați, rezultatul testării fiind zero.Se efectuează cercetări pentru stabilirea cu exactitate a cauzelor și condițiilor producerii evenimentului rutier, menționează Brigada Rutieră a Capitalei.